แม่ผมอายุ 48 ปี สุขภาพแข็งแรง ต้องการกินไข่ต้มวันละ 7 ฟองต่อวัน จะส่งผลดีผลเสียต่อสุขภาพยังไงครับ
สวัสดีค่ะ ไข่จัดเป็นอาหารที่อุดมค่าทางโปรตีนสูง โดยในไข่ 1 ฟองใหญ่ ๆ ประกอบด้วยโปรตีนที่มีค่าสูงถึง 7 กรัม ซึ่งคิดเป็นร้อยละ 10 ของปริมาณโปรตีนที่แนะนำต่อวัน ไขมัน 5 กรัม และไขมันอิ่มตัว 1.6 กรัม ในขณะที่ให้พลังงานแคลอรี่เพียงประมาณ 75 แคลอรี่ หรือราว ๆ ร้อยละ 4 ของปริมาณแคลอรี่ที่ควรได้รับในแต่ละวัน (2000 แคลอรี่)แต่อย่างไรก็ตาม ควรจะต้องรับประทานอาหารอื่นๆให้หลากหลายเพื่อให้ได้พลังงานและสารอาหารที่ครบถ้วนทุกประเภท ไม่ควรเน้นไปที่อาหารชนิดใดชนิดหนึ่งเพียงอย่างเดียว อีกทั้งไข่แดงมีปริมาณไขมันคลอเลสเตอรอลที่สูง ในคนที่ค่อนข้างสูงอายุแล้วจึงไม่ควรรับประทานมากๆเช่นกัน ควรเลือกรับประทานไข่ฟองเล็กหรือขนาดกลางซึ่งมีคอเลสเตอรอลน้อยกว่า และรับประทานไข่แดงไม่เกินสัปดาห์ละ 3 ฟอง ส่วนไข่ขาวนั้นไม่มีคอเลสเตอรอล สามารถรับประทานได้โดยไม่ต้องเป็นกังวลแนะนำว่าควรรรับประทานแค่วันละ 1-2 ฟองก็พอ และให้กินโปรตีนอื่นๆเช่นเนื้อ นม ร่วมกับกินผัก ผลไม้ด้วยให้เพียงพอค่ะ